5. ΠΡΟΕΔΡΙΚΟΝ ΔΙΑΤΑΓΜΑ της 10/16 Σεπτ. 1924 (ΦΕΚ Α΄ 227)  Περί του προσωπικού των Εθνικών Ορφανοτροφείων και Οικοτροφείων προσφύγων κλπ.  Άρθρ.1.-1.Το υπό των άρθρ. 9, 18 και 19 του Νόμ. 2851 «περί ιδρύσεως Εθνικών Ορφανοτροφείων και Οικοτροφείων απόρων μαθητών» προβλεπόμενον προσωπικόν διαιρείται εις δύο κατηγορίας: α)Εις το επί οργανικώ μισθώ διοριζόμενον προσωπικόν δια Δ/τος ή δι’ αποφάσεως του επί της Υγιεινής, Προνοίας και Αντιλήψεως Υπουργού, αναλόγως του βαθμού αυτού και β)εις το επί μηνιαία αποζημιώσει διοριζόμενον τοιούτον παρά των προέδρων των Δ. Επιτροπών των Εθνικών Ορφανοτροφείων και Οικοτροφείων ή του προέδρου του Εθνικού Ιδρύματος περιθάλψεως ορφανών και απόρων Ανατολικής Μακεδονίας. 2.Το κατά τα ανωτέρω προσωπικόν της πρώτης κατηγορίας αφομοιούται ως προς τας αποδοχάς, επιδόματα, προσαυξήσεις και συντάξεις προς τους λοιπούς ομοιοβάθμους των υπαλλήλους των πολιτικών Υπουργείων. 3.Εις το προσωπικόν της δευτέρας κατηγορίας χορηγείται επί τη βάσει της παγίας μηνιαίας αυτού αποζημιώσεως έκτακτον επίδομα 70%. Το ποσοστόν τούτο δύναται να ελαττωθή ή και να καταργηθή δια Δ/τος, εκδιδομένου τη προτάσει του επί της Υγιεινής, Προνοίας και Αντιλήψεως Υπουργού. Άρθρ.2.-1.Εν η περιπτώσει ο αριθμός των τροφίμων εκάστου Ορφανοτροφείου υπερβαίνει τους εκατόν πεντήκοντα, αι υπό των άρθρ. 9 και 19 του Νόμ. 2851 προβλεπόμεναι θέσεις δύο παιδαγωγών αυξάνονται κατά μίαν δι’ εκάστην συμπεπληρωμένην επί πλέον πεντηκοντάδα τροφίμων. Πάντως όμως ο αριθμός των παιδαγωγών δεν δύναται να υπερβή τους πέντε και αν ο αριθμός των τροφίμων υπερβαίνη τους τριακοσίους. 2.Εις τα Ορφανοτροφεία και Οικοτροφεία, ων ο αριθμός των τροφίμων υπερβαίνει τους εκατόν, προστίθεται και μία θέσις υπομαγείρου επί μηνιαία αποζημιώσει δραχ. 130, δι’ εκάστην δ’ επί πλέον των εκατόν συμπεπληρωμένην πεντηκοντάδα τροφίμων προστίθεται και ανά μία επί πλέον θέσις πλυντρίας και υπηρετρίας επί μηνιαία αποζημιώσει καθοριζομένη δια των άρθρ. 9 και 19 του Νόμ. 2851 «περί ιδρύσεως Εθνικών Ορφανοτροφείων και Οικοτροφείων απόρων μαθητών». 3.Εις τα Ορφανοτροφεία, ων ο αριθμός των τροφίμων υπερβαίνει τους διακοσίους πεντήκοντα, προστίθεται και μία οργανική θέσις επιμελητρίας προσλαμβανομένης δι’ αποφάσεως του επί της Υγιεινής, Προνοίας και Αντιλήψεως Υπουργού επί βαθμώ ακολούθου. Εις την θέσιν ταύτην διορίζεται η κεκτημένη προσόντα παιδαγαγού των Ορφανοτροφείων. Εξαιρετικώς και κατά την πρώτην εφαρμογήν του Νόμου δύνανται τα προσόντα ταύτα να παραλειφθώσι δι’ αποφάσεως του Υπουργού Υγιεινής, Προνοίας και Αντιλήψεως, προκειμένου περί θυμάτων πολέμου ή προσφύγων. 4.(Τα εδαφ. 3 των άρθρ. 9 και 19 του Νόμ. 2851 συμπληρούνται). 5.Δια πάσαν κατά τα ανωτέρω προσθήκην ή κατάργησιν θέσεων απαιτείται Δ/μα εκδιδόμενον τη προτάσει του επί της Υγιεινής, Προνοίας και Αντιλήψεως Υπουργού.  Άρθρ.3.-1.Εις τα Ορφανοτροφεία και Οικοτροφεία εν οις ο αριθμός των τροφίμων είναι κατώτερος των 100, δύναται να διορισθή διευθυντής και επί βαθμώ ακολούθου ο κεκτημένος προσόντα παιδαγωγού Ορφανοτροφείων αντιστοίχου βαθμού, ή ο διατελέσας επί διετίαν διαχειριστής Ορφανοτροφείου ή Οικοτροφείου. 2.Οι ούτω διοριζόμενοι διευθυνταί μετά ενιαύσιον ευδόκιμον υπηρεσίαν δύνανται να προαχθώσιν εις διευθυντάς επί βαθμώ γραμματέως β΄ τάξεως και μετά διετή ευδόκιμον εν τω βαθμώ τούτω υπηρεσίαν εις διευθυντάς επί βαθμώ γραμματέως α΄ τάξεως. Άρθρ.4.-1.Δια την επιθεώρησιν και τον έλεγχον των εν Μακεδονία και Θράκη Εθνικών Ορφανοτροφείων και Οικοτροφείων διορίζεται εις ειδικός επιθεωρητής ή επιθεωρήτρια επί βαθμώ και μισθώ εισηγητού ή γραμματέως α΄ τάξεως με έδραν την Δράμαν. 2.Δια Δ/τος εκδοθησομένου τη προτάσει του Υπουργού Υγιεινής, Προνοίας και Αντιλήψεως θέλουσιν ορισθή τα προσόντα του κατά το άρθρον τούτο διορισθησομένου επιθεωρητού ή επιθεωρητρίας. Άρθρ.5.-Εις ας περιφερείας, πλην των Αθηνών και Πειραιώς, υφίστανται ιδιαίτεραι υπηρεσίαι Προνοίας και Δημοσίας Αντιλήψεως οι προϊστάμενοι τούτων μετέχουσιν αυτοδικαίως των Δ. Επιτροπών των Εθνικών Ορφανοτροφείων και Οικοτροφείων έχοντες δικαίωμα ψήφου κατά τας συνεδριάσεις αυτών. Άρθρ.6.-Πάσα διάταξις αντικειμένη προς τον παρόντα Νόμον καταργείται. Η ισχύς του παρόντος άρχεται από της δημοσιεύσεώς του εν τη Εφημερίδι της Κυβερνήσεως, πλην του άρθρ. 1 ούτινος η ισχύς άρχεται αναδρομικώς από 1 Απρ. 1924 δια το προσωπικόν το υπηρετούν κατά την δημοσίευσιν του παρόντος.              Σελ. 133 Ορφανοτροφεία και Οικοτροφεία 35.Δ.δ.5   638  